న్యూఢిల్లీ: ఇటీవల లూధియానాలో ఆరెస్సెస్ సీనియర్ నాయకుడు రవీందర్ గోస్వామి హత్యను మరువక ముందే మరో ఆరెస్సెస్ కార్యకర్త హత్యకు గురయ్యారు. ఆరెస్సెస్ కార్యకర్త, దైనిక్ జాగరణ్ జర్నలిస్టు రాజేశ్ మిశ్రాను గుర్తు తెలియని దుండగులు కాల్చి చంపారు. శనివారం ఉదయం ఉత్తరప్రదేశ్లోని ఘాజీపూర్లో బైక్పై వచ్చిన ముగ్గురు దుండగులు ఆయనపై కాల్పులు జరిపి పారిపోయారు. ఈ ఘటనలో రాజేశ్ సోదరుడికి కూడా బుల్లెట్ గాయాలయ్యాయి. బ్రాహ్మణ్పురా చట్టీ ప్రాంతంలోని తమ బిల్డింగ్ మెటీరియల్ షాపు ముందు రాజేశ్, ఆయన సోదరుడు కూర్చుని ఉండగా కాల్పులు జరిగినట్టు సర్కిల్ ఆఫీసర్ హృదయానంద్ వెల్లడించారు. రాజేశ్ తలలోకి బుల్లెట్లు దూసుకుపోవడంతో ఆయన ఘటనా స్థలంలోనే కుప్పకూలిపోయారు. పొట్టలోకి బుల్లెట్లు దూసుకెళ్లి తీవ్రంగా గాయపడిన ఆయన సోదరుడు అమితేశ్ మిశ్రా ప్రస్తుతం ఓ ఆస్పత్రిలో కోలుకుంటున్నారు. పోలీసులు ఈ సంఘటనపై సకాలంలో స్పందించలేదంటూ స్థానికులు ఆందోళన చేశారు. కాగా ఈ దాడికి పాల్పడిన ముగ్గురిలో ఇద్దరు వ్యక్తులను ఇప్పటికే గుర్తించామనీ... వీరిని త్వరలోనే పట్టుకుంటామని పోలీసులు వెల్లడించారు.
newdhilly: iteevala ludhianalo auresses seanier nayakudu ravinder goswami hatyanu maruvaka munde maro auresses kaaryakarta hatyaku gurayyaru. auresses kaaryakarta, dainik jagaran jarnalistu rajesh mishraanu gurtu teliyani dundagulu kaalchi champaaru. sanivaaram udayam uttarapradesloni ghajipurlo baikpai vachina mugguru dundagulu aayanapai kaalpulu jaripi paaripoyaaru. ee ghatanalo rajesh sodarudiki kuudaa bullet gayalayyayayi. brahmanpura chatti praantamlooni tama bilding material shapu mundu rajesh, aayana sodarudu kuurchuni undagaa kaalpulu jariginattu sarkil afficer hridayanand velladinchaaru. rajesh talaloki bulletlu doosukupovadamto aayana ghatana sthalamlone kuppakuulipooyaaru. pottaloki bulletlu doosukelli teevramgaa gaayapadina aayana sodarudu amitesh mishra prastutam oo aaspatrilo kolukuntunnaru. poliisulu ee sanghatanapai sakaalamlo spandinchaledantu sthaanikulu aandolana chesaru. kaga ee daadiki paalpadina muggurilo iddaru vyaktulanu ippatike gurtinchaamanii... veerini twaralone pattukuntamani poliisulu velladinchaaru.